סטונהנג'

סטונהנג' (באנגלית: Stonehenge) הוא מונומנט פרהיסטורי איקוני ואניגמטי הממוקם במחוז וילטשייר אשר בדרום-מערב אנגליה. האתר, אשר לו חשיבות היסטורית ותרבותית עצומה, הוא אחד מהאתרים הארכאולוגיים המפורסמים בעולם. האתר מורכב מסוללת עפר המקיפה קבוצה גדולה של אבנים עומדות, כאשר לפי ההערכות האתר נבנה במספר שלבים בין המאה ה-30 למאה ה-20 לפני הספירה. האתר, אשר מספק עדות יוצאת דופן לכישורי האדריכלות וההנדסה של בני האדם בתקופה הפרה היסטורית, הוכרז על ידי אונסק"ו כאתר מורשת עולמית בשנת 1986. האת ממוקם כ-13 קילומטרים צפונית לעיר סולסברי. האתר מכיל קבוצה של אבנים עומדות מאסיביות, אשר חלקן במשקל 25 טון. ישנם חילוקי דעות בין היסטוריונים, ארכאולוגים וחוקרים לגבי מקורותיו ותכליתו של האתר, ולאורך השנים עלו ספקולציות אינסופיות לגבי כך. לא ברור לגמרי כיצד האנשים שחיו באותה העת הצליחו להציב במיקום זה אבנים כה מסיביות באמצעות הטכנולוגיה המוגבלת שהייתה זמינה בתקופה ההיא. לפי ההשערות האתר שימש מספר פונקציות שונות, כמו מצפה כוכבים אסטרונומי, כמקום הפולחן לטקסים דתיים, או אפילו כאתר קבורה. ביקור באתר מספק למבקרים הזדמנות ייחודית לחזור אחורה בזמן, לחוות את מסתרי התקופה הפרה היסטורית. בסמוך לאתר נמצא מרכז מבקרים אשר מכיל מידע מקיף ותערוכות מרתקות שעוסקות בהיסטוריה, בטכניקות הבנייה ובמחקר המתמשך סביב סטונהנג'., ואשר בו המבקרים יכולים ללמוד על חייהם והמנהגים של חברות אנושיות בתקופה הנאוליתית ובתקופת הברונזה אשר הקימו והשתמשו בסטונהנג'. מומלץ במיוחד לבקר בסטוהנג' במהלך ימי ההיפוך ובמהלך ימי השוויון בהם השמש זורחת או שוקעת בעוד שהיא מתיישרת בצורה מושלמת עם האבנים אשר מטילה צללים מרהיבים על האבנים שבאתר. == רקע כללי == סטונהנג' הוא מונומנט קדום העשוי מאבני ענק שנבנה במהלך תקופת האבן החדשה ובתקופת הברונזה. האתר, אשר משתרע על פני 2,000 דונם, מהווה את אחד מהאתרים הפרהיסטוריים הנודעים בעולם ומכיל כמה מהממצאים החשובים ביותר מתקופת האבן החדשה ומתקופה הברונזה. החלק העיקרי של האתר מכיל מעגל גדול של סלעי בניין ענקיים, שחלקם שוקלים מעל לעשרה טון. בנוסף לכך, בתחום האתר ישנם בסך הכל כ-200 מונומנטים שונים. מונומנט סטונהנג' נמצא בבעלות הכתר הבריטי והוא מנוהל על ידי קרן המורשת האנגלית. הסברה המקובלת בקרב החוקרים היא שאתר סטונהנג' תיפקד כמקדש. === רקע היסטורי === באזור שבו נמצא האתר נמצאו לאורך השנים ממצאים ארכאולוגים המעידים כי אזור זה היה מיושב עוד מסביבות 8,000 לפנה"ס. אף על פי כן, לכאורה במהלך התקופה הנאוליתית ותקופת הברונזה הוקמו מרבית המונומנטים באזור זה. הארכאולוגים סוברים שהאתר הוקם לראשונה בין המאה ה-31 לפנה"ס עד המאה ה-21 לפנה"ס, כאשר במהלך המאה ה-31 לפנה"ס נבנתה באתר סוללת העפר והתעלה החיצונית של האתר, בעוד שהאבנים העומדות באתר הובאו אל האתר מוויילס וממרלבורו דאונס בסביבות המאה ה-21 לפנה"ס. בסמוך לאתר ישנו גם מבצר מתקופת הברזל שממוקם בגבעה סמוכה. בשנת 979 לספירה הוקמה העיירה הסמוכה אמסבורי. בשנת 1918 האתר נרכש על ידי קרן המורשת האנגלית. משום שהאתר נמצא בקרבת בסיס אימונים צבאי, ישנם לא מעט מתקנים צבאיים בקרבת מקום, וכמו כן עוברת באזור רכבת, ויש באזור גם שדה תעופה. בשנת 1986 האתר והאזור הקרוב אליו הוספו לרשימת אתרי המורשת העולמית של אונסק"ו. האתר מוגן על ידי ארגון העתיקות של בריטניה והוכרז כשמורת טבע. == מוקדי עניין == === סטונהנג' === 1 סטונהנג'‏ . === אתרים נוספים בקרבת מקום === 2 Stonehenge Cursus‏. 3 The Avenue‏. 4 Winterbourne Stoke Barrows‏. 5 Normanton Down‏. 6 King Barrows Ridge‏. 7 Woodhenge‏. 8 Durrington Walls‏. === מפה אינטראקטיבית === == פעילויות == == אוכל ושתייה == == לינה == === בתי מלון === === אתרי קמפינג === == הגעה == === במכונית === === ברכבת === === באוטובוס === === במסגרת סיור מודרך === == יעדים סמוכים בולטים == == ראו גם ==